বান নিয়ন্ত্ৰণ আৰু জলসিঞ্চন বিভাগ নামেৰে সৃষ্ট এই বিভাগটোৱে পূৰ্বতে এই দুই শিতানৰ অধীনত সমস্ত কাম সম্পাদন কৰিছিল । ১৯৭৪ চনত সুকীয়া বিভাগ এটাৰ প্ৰয়োজনীয়তা অনুভৱ কৰি চৰকাৰে বান নিয়ন্ত্ৰণ আৰু জলসিঞ্চনক দুটা পৃথক বিভাগ হিচাপে ঘোষণা কৰে ।
এই বিভাগে ৰাজ্যখনৰ ভূগৰ্ভস্থ আৰু ভূত্বকস্থ জলসম্পদ ব্যৱহাৰ কৰি অসমৰ জলসিঞ্চন ক্ষমতা বিকাশৰ ক্ষেত্ৰত এক গুৰুত্বপূৰ্ণ ভূমিকা পালন কৰি আহিছে । বিভাগৰ মূল সেৱা হ'ল কৃষকৰ চাহিদা অনুযায়ী খেতিপথাৰত পানী দিয়া আৰু কৃষি উৎপাদন বৃদ্ধি কৰাত সহায়ক হোৱা ।
